查询到20首诗词
全部宋(20)
[宋]
平岸小桥千嶂抱。柔蓝一水萦花草。茅屋数间窗窈窕。尘不到。时时自有春风扫。
午枕觉来闻语鸟。欹眠似听朝鸡早。忽忆故人今总老。贪梦好。茫然忘了邯郸道。
[宋]
山城水隘小桥傍。竹里早梅芳。纵有丹青图画,难描幽韵清香。妖娆天赋,偏宜素淡,杨氏宫妆。雅态何须艳丽,孤标不在春光。
[宋]
雪压小桥溪路断。独立无言,雾鬓风鬟乱。拂拭冰霜君试看。一枝堪寄天涯远。拟向南邻寻酒伴。折得花归,醉著歌声缓。姑射梦回星斗转。依然月下重相见。
[宋]
小桥秀绝。露湿芙蕖花上月。月下人人。花样精神月样清。谁言见惯。到了司空情不慢。丞相瞋无。若不瞋时醉倩扶。
[宋]
小桥流水,欲下前溪去。唤取故人来,伴先生、风烟杖屦。行穿窈窕,时历小崎岖,斜带水,半遮山,翠竹栽成路。一尊遐想,剩有渊明趣。山上有停云,看山下、濛濛细雨。野花啼鸟,不肯入诗来,还一似,笑翁诗,句没安排处。
[宋]
云压小桥深,月到重门静。冷蕊疏枝半不禁,更著横窗影。回首故园春,往事难重省。半夜清香入梦来,从此熏炉冷。
[宋]
流水小桥,茅屋竹窗,纸帐蒲团。把坎宫闭了,虎龙吟啸,离宫锁定,日月回环。万点星飞,两轮电转,五色圆光天样宽。奇处,渐冥冥杳杳,有个鸦翻。当时筑著机关。後常把空华戏弄看。更有些可笑,寐中清境,有些可怪,镜里清颜。太上留魂,老君炼魄,又被瞿昙都扫残。如何好,只单修见性,双练还丹。
[宋]
小桥萦绿。密翠藏吟屋。千顷风烟森万玉。依约辋川韦曲。临流照影何人。悠然倚仗看云。柳色翠迷山色,泉声清和蝉声。
[宋]
小桥直。林表遥岑寸碧。斜阳外、霞绚晚空,一目千里总佳色。初寒遍泽国。投老依然是客。功名事,云散鸟飞,匣里青萍漫三尺。重来怆陈迹。又水褪沙痕,风满帆席。鲈肥莼美曾同食。听虚阁松韵,古墙竹影,参差犹记过此驿。傍溪南山北。悲恻。暗愁积。拥绣被焚香,谁伴孤寂。追寻恩怨无穷极。正难续幽梦,厌闻邻笛。那堪檐外,更夜雨,断又滴。
[宋]
湖上萧萧叶落频,小桥东畔岸纶巾。
乍圆素月升寒璧,欲散微云蹙细鳞。
漠漠轻阴隐隐雷,石榴半落点莓苔。
小桥西北阑干角,独岸纶巾待雨来。
[宋]
寂寞荒郊野水滨,竹篱茅舍旧比邻。
谁知绣斧文章伯,尚念渔蓑潦倒人。
[宋]
寻幽路穷处,略彴跨回溪。
一水虹相映,双华鹤自栖。
[宋]
能去尘埃几里遥,随香步步透兰桡。
主人可是饶风月,分与游人倚小桥。
小桥横野涧,物色自阴清。
终日相晤语,松声与水声。
[宋]
野水危梁渡,凌虚一径横。
郑车求代涉,汉櫂且专行。
危桥度中半,深溪动人心。
欲返业至此,将进眩卞临。
[宋]
上庸乱石满微水,建平孤屿横中流。
惊涛穹隆旋云绕,经过亲见客沉舟。
伐桂向芳洲,跨波湾势小。
时爱游人渡,游人在林杪。
芳榭绕流水,春馀半篙缘。
登临赏幽花,兹亦我所欲。